**DĖL LEIDIMŲ ATLIKTI KASINĖJIMO DARBUS ROKIŠKIO RAJONO SAVIVALDYBĖS VIEŠOJO NAUDOJIMO TERITORIJOJE, ATITVERTI JĄ AR JOS DALĮ ARBA APRIBOTI EISMĄ JOJE IŠDAVIMO TVARKOS APRAŠO PATVIRTINIMO**

2018 m. spalio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 36 punktu, 18 straipsnio 1 dalimi, Rinkliavų įstatymo 11 straipsnio 1 dalies 1 punktu ir Lietuvos Respublikos aplinkos ministro 2016 m. gruodžio 2 d. įsakymu Nr. D1-848 „Dėl Statybos techninio reglamento STR 106.01:2016 „Statybos darbai. Statinio statybos priežiūra“ patvirtinimo“, Rokiškio rajono savivaldybės taryba n u s p r e n d ž i a:

1. Patvirtinti Leidimų atlikti kasimo darbus Rokiškio rajono savivaldybės viešojo naudojimo teritorijoje, atitverti ją ar jos dalį arba apriboti eismą joje išdavimo tvarkos aprašą (pridedama).
2. Pripažinti netekusiais galios Rokiškio rajono savivaldybės tarybos 1999 m. gegužės 7 d. sprendimą Nr. 64 ,,Dėl vietinių rinkliavų už gatvių kasinėjimus, gatvių užtvėrimą ir eismo apribojimą Rokiškio mieste“, Rokiškio rajono savivaldybės tarybos 2014 m. lapkričio 28 d. sprendimu Nr. TS-232 patvirtintų Rokiškio rajono savivaldybės vietinių rinkliavų nuostatų II dalį.
3. Sprendimą skelbti Teisės aktų registre [www.e-tar.lt](http://www.e-tar.lt) ir savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Dalia Janulienė

PATVIRTINTA

Rokiškio rajono savivaldybės tarybos

2018 m. lapkričio 30 d. sprendimu Nr. TS-

**LEIDIMŲ ATLIKTI KASINĖJIMO DARBUS ROKIŠKIO RAJONO SAVIVALDYBĖS VIEŠOJO NAUDOJIMO TERITORIJOJE, ATITVERTI JĄ AR JOS DALĮ ARBA APRIBOTI EISMĄ JOJE IŠDAVIMO TVARKOS APRAŠAS**

**I. BENDROSIOS NUOSTATOS**

1. Šis tvarkos aprašas reglamentuoja leidimų atlikti kasinėjimo darbus Rokiškio rajono savivaldybės viešojo naudojimo teritorijoje, atitverti ją ar jos dalį arba apriboti eismą joje (toliau – Leidimas) išdavimo tvarką.

2. Leidimo žemės darbų vykdymui Rokiškio rajono savivaldybės viešo naudojimo teritorijoje išdavimo tvarkos aprašas privalomas visiems statybos proceso dalyviams, viešojo administravimo subjektams, inžinierinių tinklų bei susisiekimo komunikacijų savininkams (valdytojams ar naudotojams), taip pat kitiems juridiniams ir fiziniams asmenims, norintiems vykdyti kasinėjimo darbus Rokiškio rajono savivaldybės viešojo naudojimo teritorijoje, atitverti ją ar jos dalį arba apriboti eismą joje (toliau – Leidimo turėtojas).

3. Rokiškio rajono savivaldybės viešojo naudojimo teritorija – tai Rokiškio rajono savivaldybės teritorijoje laisvo valstybinio žemės fondo žemė, dėl kurios nesudarytos nuomos, panaudos sutartys arba nekilnojamojo turto registre įregistruotos ir savivaldybės nuosavybės, panaudos, patikėjimo teise valdomas kitos paskirties žemės sklypas ar inžinerinis statinys (vienbučių ir dvibučių gyvenamųjų pastatų teritorijos; daugiabučių gyvenamųjų pastatų ir bendrabučių teritorijos; visuomeninės paskirties teritorijos; pramonės ir sandėliavimo objektų teritorijos; komercinės paskirties objektų teritorijos susisiekimo ir inžinierinių tinklų koridorių teritorijos; rekreacines teritorijos; bendro naudojimo (miestų, miestelių ir kaimų) naudojimo teritorijos; atskirųjų želdynų teritorijos).

4. Kasinėjimo darbai viešojo naudojimo teritorijose atliekami pagal žemės darbų vykdymo tvarką, nustatytą „Statybos darbai. Statinio statybos priežiūra“ ir kituose teisės aktuose.

**II. LEIDIMŲ IŠDAVIMO TVARKA**

5.Leidimą (1 priedas) fiziniams ir juridiniams asmenims atlikti kasinėjimo darbus išduoda Rokiškio rajono savivaldybės administracijos seniūnijų seniūnai. Seniūnas, išduodamas leidimą atlikti kasinėjimo darbus, su šiuo tvarkos aprašu pasirašytinai supažindina norintį įsigyti leidimą asmenį.

6. Asmenys, norintys įsigyti Leidimą, seniūnui pateikia:

6.1. prašymą (3 priedas), kuriame nurodoma:

6.1.1. juridinio asmens pavadinimas, kodas, buveinės adresas, atsakingo asmens vardas, pavardė, telefono numeris; fizinio asmens vardas, pavardė, adresas, telefono numeris;

6.1.2. numatomi atlikti darbai;

6.1.3. tiksli darbų vykdymo vieta;

6.1.4. darbų atlikimo pradžios ir pabaigos laikas.

6.2. derinimo su suinteresuotomis įmonėmis, įstaigomis ir organizacijomis aktą (2 priedas);

6.3. leidimo statyti, rekonstruoti ar modernizuoti arba raštiško pritarimo remontuoti objektą kopiją, jei toks leidimas ar pritarimas pagal teisės aktus reikalingas;

6.4. eismo organizavimo schemą, suderintą su Panevėžio apskrities vyriausiojo policijos komisariato Rokiškio rajono policijos komisariatu, jei darbai bus vykdomi gatvėse, vietinės reikšmės keliuose ir bus ribojamas eismas;

6.5. nustatyta tvarka suderintą ir patvirtintą statinio projekto ištraukos kopiją su pažymėtomis dangos perkasimo vietomis, pažymėtais esamais inžinieriniais tinklais arba darbų vykdymo schemą;

6.6. vietinės rinkliavos sumokėjimą patvirtinantį dokumentą.

7. Leidimas išduodamas per 3 darbo dienas po 6 punkte nurodytų dokumentų pateikimo.

8. Už Leidimą imama nustatyta vietinė rinkliava (toliau – rinkliava).

9. Leidimo terminas gali būti pratęstas pateikus argumentuotą prašymą ir sumokėjus rinkliavos mokestį (už tiek dienų, kiek prašoma pratęsti leidimą).

10. Leidimas neišduodamas, jeigu pateikti ne visi 6 punkte nurodyti dokumentai.

11. Leidimo galiojimas panaikinamas, jeigu:

11.1. paaiškėja, kad asmuo leidimui gauti pateikė melagingus ar suklastotus dokumentus;

11.2. asmuo pateikė prašymą dėl leidimo galiojimo panaikinimo;

11.3. asmuo, atlikdamas kasinėjimo darbus, nesilaiko šių taisyklių ir kitų teisės aktų reikalavimų, neužtikrina eismo saugumo, nesutvarko teritorijos.

12.Leidimai registruojami registracijos žurnale, kuriame turi būti nurodyta: leidimo numeris, išdavimo data, leidimo gavėjas, adresas, telefono numeris, atliekamų darbų vieta, leidimo galiojimo terminas, pratęsimo terminas. Leidimas išduodamas dviem egzemplioriais, kurių vienas paliekamas seniūnijoje, kitas atiduodamas Leidimo turėtojui.

**III. LEIDIMO TURĖTOJO PAREIGOS**

13. Leidimo turėtojas privalo:

13.1. pradėti vykdyti žemės kasimo darbus tik po to, kai gautas Leidimas žemės darbų vykdymui;

13.2. laikytis saugos taisyklių;

13.3. aptverti visas iškasas;

13.4. įrengti saugius, techniškai tvarkingus, lygios dangos praėjimus pėstiesiems;

13.5. kasinėjimo darbų vietas pažymėti kelio ženklais;

13.6. užtikrinti tinkamas eismo sąlygas, įrengti apylankas ir kelio ženklus pagal suderintas apylankų ir kelio ženklų išdėstymo schemas, kai darbai atliekami gatvės važiuojamojoje dalyje, iš dalies ar visiškai apribojant eismą. Visų darbų metu jas prižiūrėti, o baigus darbus išardyti;

13.7. prižiūrėti statybos aikšteles, kelius ir greta statybos objektų esančias gatves ir šaligatvius, užtikrinti transporto priemonių, išvažiuojančių iš statybos aikštelių, švarą taip, kad nebūtų teršiamos greta statybos objektų esančios gatvės;

13.8. apie žemės darbų pradžios datos pasikeitimą nedelsiant informuoti leidimą išdavusį seniūną ar kitą atsakingą asmenį.

14. Išardytos dangos privalo būti tinkamai atstatytos, gatvių, kelių, šaligatvių, aikščių, takų ir kt. pagrindai turi būti įrengiami pagal esamą arba tipinę konstrukciją, atitinkančią gatvės ar kelio kategoriją, dangų ir pagrindų sutankinimo laipsnis turi atitikti teisės aktų reikalavimus, želdiniai atsodinami atsižvelgus į ankstesnę būklę tinkamu sodinti laiku, žalioje vejoje – atsėti žolę.

15.Statybinės medžiagos turi būti tvarkingai sandėliuojamos, jų negalima sandėliuoti pėsčiųjų ir automobilių eismo zonose. Draudžiama savavališkai sandėliuoti statybines medžiagas, gruntą ir kt. už statybos aikštelės ribų.

16. Leidimo turėtojas apie darbų pabaigą privalo raštu informuoti Leidimą išdavusį seniūnijos seniūną ar kitą atsakingą asmenį, kuris apie dangų ir želdinių atkūrimo darbų tinkamumą pažymi Leidime.

**IV. POŽEMINIŲ KOMUNIKACIJŲ AVARIJŲ LIKVIDAVIMAS**

17. Žemės kasimo darbai, likviduojant avarijas požeminėse komunikacijose, gali būti vykdomi be Leidimo, tačiau apie tai pranešama seniūnijai, kurioje yra likviduojama požeminių komunikacijų avarija. Leidimas įforminamas sekančią darbo dieną po įvykio.

18. Dangos ir želdiniai sutvarkomi pagal šios tvarkos 14 punkto reikalavimus.

19. Likviduojant avarijas žiemos metu, esant nepalankioms oro sąlygoms, išardytų dangų važiuojamojoje dalyje įrengiamas skaldos pagrindas ar šaltas asfaltbetonis, žaliosios vejos zona išlyginama. Nusistovėjus palankiems orams, dangos galutinai sutvarkomos. Iki visiško sutvarkymo įrengtus pagrindus prižiūri ir už jų būklę atsako statytojas.

**V. DARBŲ KOKYBĖS GARANTIJA**

20. Leidimo turėtojo atliktų darbų kokybės garantinis terminas yra ne mažesnis nei numatytas Lietuvos Respublikos teisės aktuose.

21. Leidimo turėtojas per visą teisės aktuose numatytą garantinį laiką užtikrina, kad atlikti darbai atitinka normatyvinių statybos dokumentų nustatytus reikalavimus. Kokybės garantija taikoma visoms darbų rezultato sudėtinėms dalims, o už panaudotų medžiagų kokybę statytojas atsako kaip pardavėjas pirkimo–pardavimo sutartyje.

22. Leidimo turėtojas atsako už darbų defektus, nustatytus per garantinį terminą.

23. Per garantinį laiką nustatytus defektus Leidimo turėtojas pašalina savo lėšomis.

**VI. VIETINĖS RINKLIAVOS DYDIS**

24. Rinkliava galioja Rokiškio rajono savivaldybės teritorijoje nustatytam terminui, skaičiuojamam paromis, atsižvelgiant į kasinėjimo darbų teritoriją, jos ar jos dalies atitvėrimas arba eismo apribojimas joje.

25. Rinkliavos mokėtojai yra fiziniai ir juridiniai asmenys.

26. Panaikinus leidimą už įstatymų ar kitų teisės aktų pažeidimus, sumokėta rinkliava negrąžinama.

27. Rinkliavos dydis:

|  |  |  |
| --- | --- | --- |
| Eil. Nr. | Už vieną parą, įskaitant švenčių ir poilsio dienas (Eur) | Kasinėjimo darbų Rokiškio rajono savivaldybės viešojo naudojimo teritorija, jos ar jos dalies atitvėrimas arba eismo apribojimas joje |
| 1. | 20,00 | Gatvės, keliai su asfaltbetonio danga ir kelkraščiai |
| 2. | 10,00 | Gatvės, keliai be asfaltbetonio dangos ir kelkraščiai |
| 3. | 14,00 | Aikštės, įvažiavimai, kiemai su danga |
| 4. | 12,00 | Šaligatviai, pėsčiųjų takai, dviračių takai |
| 5. | 8,00 | Žalieji plotai |

28. Nustatyto dydžio rinkliava, paskaičiuotą pagal pridedamą lentelę (4 priedas), sumokama į Rokiškio rajono savivaldybės administracijos sąskaitą Nr. LT514010041500265581, bankas LUMINOR BANK AB, banko kodas 40100.

29. Jeigu kasinėjimo, dangos atkūrimo darbai neatliekami laiku arba užsitęsia eismo apribojimo uždraudimo ar ribojimo terminas, už leidimo pratęsimą už kiekvieną parą imama 27 punkte numatyta dvigubo dydžio rinkliava.

30. Rinkliava didinama 5 (penkis) kartus, kai atliekami darbai gatvėse, kurios mažiau nei prieš 5 (penkis) metus buvo padengtos nauja asfaltbetonio danga, kapitališkai suremontuotos ar rekonstruotos.

31. Rinkliavos dydį savivaldybės taryba atskiru sprendimu gali keisti kartą per metus, taikydama metinį vartojimo kainų indeksą, jeigu jis didesnis kaip 1,1.

32. Kai darbų trukmė ilgesnis nei 20 parų - rinkliavos dydis didinamas 2 (du) kartus.

**VII. ATLEIDIMAS NUO RINKLIAVOS**

33. Leidimo turėtojas nuo rinkliavos, numatytos Aprašo 27 punkte, atleidžiamas, kai:

34.1. statytojas Rokiškio rajono savivaldybė arba savivaldybės valdoma įmonė (Rokiškio rajono savivaldybės akcijų ne mažiau kaip 50 procentų), atliekanti visuomenės poreikiams skirtų tinklų statybą, remontą ar rekonstrukciją;

34.2. statytojas yra privačių inžinerinių tinklų savininkas ir inžinerinius tinklus remontuoja ar kloja naujus kartu su gatvės, tako ar kitu Rokiškio rajono savivaldybės vykdomo remonto metu;

34.3. likviduojamos avarijos.

**VIII. RINKLIAVOS RINKIMO IR GRĄŽINIMO TVARKA**

35. Rinkliava gali būti renkama tik nacionaline valiuta.

36. Surinkta rinkliava įskaičiuojama į Rokiškio rajono savivaldybės biudžetą.

37. Sumokėta rinkliava grąžinama jos mokėtojams šiais atvejais:

37. 1. kai sumokėta daugiau negu numatyta Apraše;

37.2. jeigu Leidimu nepasinaudota dėl priežasčių, nepriklausančių nuo Leidimo turėtojo.

38. Rinkliava grąžinama jos mokėtojui, jei jis pateikia prašymą per vieną mėnesį nuo jos sumokėjimo.

**IX. BAIGIAMOSIOS NUOSTATOS**

39. Asmenys už šiame tvarkosapraše nustatytų reikalavimų nesilaikymą, savavališką kasinėjimą bendrojo naudojimo teritorijoje ir teritorijos nesutvarkymą baigus darbus atsako pagal Lietuvos Respublikos administracinių teisės pažeidimų kodeksą ir kitus Lietuvos Respublikos teisės aktus.

40. Visi su šiuo Tvarkos aprašu susiję ginčai sprendžiami derybų keliu. Nesutarus, ginčai sprendžiami Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Leidimų atlikti kasinėjimo darbus Rokiškio rajono savivaldybės viešojo naudojimo teritorijoje, atitverti ją ar jos dalį arba apriboti eismą joje išdavimo tvarkos aprašo 1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(leidimą išdavusios institucijos pavadinimas)

**L E I D I MA S Nr.**

**Atlikti kasinėjimo darbus Rokiškio rajono savivaldybės viešojo naudojimo teritorijoje,**

**atitverti ją ar jos dalį arba apriboti eismą joje**

2018 m. \_\_\_\_\_\_\_\_\_\_\_\_\_ d.

Rokiškis

Leidžiama\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įmonės, įstaigos, organizacijos pavadinimas, kodas ( fizinio asmens vardas, pavardė) adresas, tel. numeris)

vykdyti statinio\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pavadinimas, adresas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kasinėjimo darbus\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbų apibūdinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Kasinėjimo darbų terminas\_\_\_\_\_\_ parų, apskaičiuotas vietinės rinkliavos dydis\_\_\_\_\_\_ Eur.

Kasinėjimo darbus pradėti 201\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_ d.

užbaigti 201\_\_ m. \_\_\_\_\_\_\_\_\_\_\_\_\_\_\_\_\_\_\_\_\_ d.

Darbų vadovas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, kvalifikacijos atestato numeris., tel. numeris)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Leidžiama naudoti šiuos mechanizmus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pavadinimas, tipas)

Darbų atlikimo, dangų ir želdinių atkūrimo garantija:

Leidimo turėtojo atliktų darbų kokybės garantinis terminas yra ne mažesnis nei numatytas LR teisės aktuose.

Leidimo turėtojas per visą garantinį laiką užtikrina, kad atlikti darbai atitinka normatyvinių statybos dokumentų nustatytus reikalavimus. Kokybės garantija taikoma visoms darbų rezultato sudėtinėms dalims, o už panaudotų medžiagų kokybę statytojas atsako kaip pardavėjas pirkimo–pardavimo sutartyje.

Leidimo turėtojas atsako už darbų defektus, nustatytus per garantinį terminą. Per garantinį laiką nustatytus defektus Leidimo turėtojas pašalina neatlygintinai.

Su leidimų atlikti kasinėjimo darbus išdavimo tvarkos aprašu susipažinau: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareigų pavadinimas (parašas) (vardas, pavardė)

Leidimą išdavė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareigų pavadinimas (parašas) (vardas, pavardė)

A.V.

Leidimas pratęsiamas iki 201\_\_\_m. \_\_\_\_\_\_\_\_\_\_\_\_\_\_\_\_\_\_ d.,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos, vardas, pavardė, parašas)

A. V.

Dangų ir želdinių atkūrimo darbai atlikti tinkamai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareigų pavadinimas (parašas) (vardas, pavardė)

**Pastaba:** Leidimo turėtojas apie darbų pabaigą privalo raštu informuoti Leidimą išdavusį seniūnijos seniūną. Apie dangų ir želdinių atkūrimo darbų tinkamumą pažymima Leidime.

Leidimų atlikti kasinėjimo darbus Rokiškio rajono savivaldybės viešojo naudojimo teritorijoje, atitverti ją ar jos dalį arba apriboti eismą joje, išdavimo tvarkos aprašo 2 priedas

**DERINIMO AKTAS**

Dėl \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_prašymo atlikti kasinėjimo darbus ( juridinio asmens pav., fizinio asmens v., pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbų vykdymo vieta, adresas)

|  |  |  |  |
| --- | --- | --- | --- |
| Eil. Nr. | Įmonės, įstaigos, organizacijos pavadinimas | Prašymas suderintas, pareigos, vardas, pavardė, parašas, data | Pastabos |
| 1. | AB ,,ESO“ Panevėžio regiono Rokiškio skyrius |  |  |
| 2. | Panevėžio apskrities vyriausiojo policijos komisariato Rokiškio rajono policijos komisariato Veiklos skyrius |  |  |
| 3. | AB ,,Panevėžio energija“ Rokiškio ŠTR |  |  |
| 4. | VĮ „Kelių priežiūra"  Rokiškio kelių tarnyba |  |  |
| 5. | UAB ,,Rokiškio vandenys“ |  |  |
| 6. | AB Rokiškio dujų ūkis |  |  |
| 7. | Sklypo savininkas arba nuomininkas |  |  |
| 8. | Rokiškio priešgaisrinė gelbėjimo tarnyba |  |  |
| 9. | UAB ,,Zirzilė“ |  |  |
| 10. | AB ,,Telia“ |  |  |
| 11. | Panevėžio visuomenės sveikatos centras Rokiškio filialas |  |  |
| 12. | UAB ,,Literma“ |  |  |
| 13. | Miškų urėdija |  |  |
| 14. | Rokiškio r. savivaldybės administracija  Statybos ir infrastruktūros plėtros skyrius |  |  |
| 15. | Kultūros paveldo departamentas  Panevėžio teritorinis padalinys |  |  |
| 16. | Rokiškio r. savivaldybės administracija  Architektūros ir paveldosaugos skyrius |  |  |
| 17. |  |  |  |
| **Pastaba:** Derinimo aktas nurodytoms įmonėms, įstaigoms bei organizacijoms pateikiamas kartu su prašymu atlikti kasinėjimo darbus. | | | |

Leidimų atlikti kasinėjimo darbus Rokiškio

rajono savivaldybės viešojo naudojimo

teritorijoje, atitverti ją ar jos dalį arba apriboti

eismą joje, išdavimo tvarkos aprašo 3 priedas

Rokiškio rajono savivaldybės administracijos

...................................... seniūnijos seniūnui

**PRAŠYMAS**

**DĖL KASINĖJIMO DARBŲ**

20\_\_\_ m. \_\_\_\_\_\_\_\_\_\_\_\_\_\_\_\_\_\_\_ mėn. \_\_\_\_\_\_ d.

Rokiškis

Prašau išduoti leidimą vykdyti žemės kasinėjimo darbus, atitverti teritoriją arba apriboti eismą.

*(reikalingą pabraukti)*

Pateikiu šiuos duomenis ir dokumentus:

Pareiškėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(rangovo arba statytojo įmonės pavadinimas, pareiškėjo vardas, pavardė, adresas, tel.)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Statinys \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pavadinimas, adresas, tel.)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Žemės darbų vadovas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(vardas, pavardė, kvalifikacijos atestato nr.)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Žemės darbų tikslas ir pobūdis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(kuriam tikslui kasama arba atvežama žemė)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Numatomi naudoti mechanizmai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pavadinimas, tipas)*

Kasinėjimo darbų terminas\_\_\_\_\_\_\_\_\_\_\_ parų,

Žemės darbų pradžia 20\_\_\_ m. \_\_\_\_\_\_\_\_\_\_\_\_\_\_\_\_ mėn. \_\_\_\_\_ d. \_\_\_\_\_\_\_\_\_\_ val.

Žemės darbų pabaiga 20\_\_\_ m. \_\_\_\_\_\_\_\_\_\_\_\_\_\_\_ mėn. \_\_\_\_\_ d.

PRIDEDAMA:

1. Leidimo statyti statinį kopija \_\_\_\_\_ 1 lapas.

2. Suderintas su suinteresuotomis institucijomis sklypo planas (žemės darbų vykdymo aprašas, schema), kuriame pažymėti esami inžinieriniai tinklai ir nurodytos žemės kasimo vietos, \_\_\_\_\_ lapų).

3. Apylankų ir kelio ženklų išdėstymo schema (kasant žemę eismo vietose) \_\_\_ lapų.

4. Vietinės rinkliavos sumokėjimą patvirtinantį dokumentą \_\_\_\_ lapų

5. Derinimo aktas \_\_\_ lapų.

6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareiškėjas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*Vardas, pavardė, parašas)*

**TARYBOS SPRENDIMO PROJEKTO**

**,,DĖL LEIDIMŲ ATLIKTI KASINĖJIMO DARBUS ROKIŠKIO RAJONO SAVIVALDYBĖS VIEŠOJO NAUDOJIMO TERITORIJOJE, ATITVERTI JĄ AR JOS DALĮ ARBA APRIBOTI EISMĄ JOJE IŠDAVIMO TVARKOS APRAŠO**

**PATVIRTINIMO“**

2018 m. lapkričio 15 d.

Rokiškis

**Parengto sprendimo projekto tikslai ir uždaviniai.** Vadovaujantis nuo 2017-01-01 įsigaliojusiu Reglamentu, patvirtintu Lietuvos Respublikos aplinkos ministro 2016-12-02 įsakymu Nr. D1-848 „Dėl Statybos techninio reglamento STR 1.06.01:2016 „Statybos darbai. Statinio statybos priežiūra“ patvirtinimo“, nustatyti leidimų kasimo darbams atlikti išdavimo tvarką.

**Šiuo metu esantis teisinis reglamentavimas.** Buvusi tvarka nebeatitinka šiuo metu žemės darbams vykdyti reikalavimus nustatančio Reglamento.

**Sprendimo projekto esmė.**

Patvirtinti naują Leidimų atlikti kasimo darbus Rokiškio rajono savivaldybės viešojo naudojimo teritorijoje, atitverti ją ar jos dalį arba apriboti eismą joje išdavimo tvarkos aprašą atsižvelgiant į teisės aktų pasikeitimus, esamą situaciją, siekiant sukonkretinti reikalavimus leidimo gavimui. Šiomis taisyklėmis siekiama:

1) užtikrinti tvarką atliekant kasinėjimus Rokiškio rajono savivaldybės viešosiose vietose;

2) atsižvelgiant į teisės aktų pasikeitimus, esamą situaciją, sukonkretinti reikalavimus leidimo gavimui;

3) nauja redakcija siekiama aprašą padaryti aiškesnį, nuoseklesnį.

Patvirtinus Leidimų atlikti kasimo darbus Rokiškio rajono savivaldybės viešojo naudojimo teritorijoje, atitverti ją ar jos dalį arba apriboti eismą joje išdavimo tvarkos aprašą bus aiški ir nuosekli leidimų išdavimo bei rinkliavų surinkimo tvarka, padidės savivaldybės biudžeto pajamos.

**Galimos pasekmės, priėmus siūlomą tarybos sprendimo projektą:**

**teigiamos** – aiškus ir reglamentuotas vykdomų žemės darbų leidimų išdavimas pagal reikalavimus ir nustatyti įkainiai;

**neigiamos** – nėra.

**Kokia sprendimo nauda Rokiškio rajono gyventojams.** Šis sprendimas skirtas įvairioms įstaigoms bei gyventojams, kurie planuoja atlikti kasinėjimo darbus Rokiškio rajono savivaldybės viešojo naudojimo teritorijoje, atitverti ją ar jos dalį arba apriboti eismą joje. Apraše aiškia apibrėžti reikalavimai, norint gauti leidimą kasinėjimo darbams.

**Finansavimo šaltiniai ir lėšų poreikis**.

Papildomų lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Rokiškio kaimiškosios seniūnijos seniūnė Dalia Janulienė